Six Ways of Looking at a Book Fair Author: Antjie Krog | Umuzi
Ek kon lees voor ek skool toe gegaan het. My ma het vir my Brolloks gelees en toe gesê sy sal die volgende aand verder lees. Ek kan onthou dat ek self die volgende oggend verder gelees het.
2. Wat lees jy op die oomblik?
Loss – akademiese essays oor verskillende vorme van verlies, met David L. Eng en David Kazanjian as redakteurs. Die afdelings bestaan uit: Bodily remains, Spatial remains, Ideal Remains. Minstens twee essays fokus op ‘n snaakse ding wat ‘Left Melancholia’ genoem word. Ek lees dit vir navorsingswerk wat ons by die universiteit doen oor getuienis voor die Waarheidskommissie.
3. Wat is jou mees geliefde aanhaling?
‘dan bly geloof hoop & liefde
maar die grootste hiervan is die hoop’
(Gert Vlok Nel)
4. Wat is jou mees geliefde boek?
Altyd die poetry-boek wat voor my bed lê: tans is dit Breyten se Windvanger, en die pragtige Engelse vertalings van Wilma Stockenström deur Johann de Lange.
5. Met watter boek spog jy om te wys hoe welbelese jy is?
Een enkele boek is nie vir my ‘n teken dat iemand welbelese is nie, liewer die hoeveelheid boeke wat sy gelees het.
6. Wat behoort jy te gelees het maar het jy nie?
Ek het ‘n hele ry boeke in Afrika-tale op my boekrak. As ek êrens ‘n boek in Zulu of Xhosa of Sesotho sien, koop ek dit dadelik. Vroeër het ek gedink ek gaan wel ‘n swart taal genoegsaam aanleer dat ek dit self kan lees, maar deesdae dink ek: iemand gaan dit nog saam met my vertaal, ek gaan volledig toegang kry tot wat in swart tale gesê word. Die M-Net prys vir die Afrika-tale maak my rasend: wat op aarde word in daardie boeke vertel?
Tags: Antjie Krog, Breyten Breytenbach, Brolloks, Cape Town Book Fair, Children, David Kazanjian, David L Eng, Fiona Moodie, Fynbos Fairies, Fynbosfeetjies, Gert Vlok Nel, Johann de Lange, Loss, M Net, Misc, Random House, South Africa, Umuzi, Wilma Sotckenstrom, Windvanger
« Thirteen Ways of Looking at a Book Fair Author: Fransi Phillips
Random House-Umuzi Programme Highlights at the Cape Town Book Fair »